ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

ช.การช่างขายหุ้นกู้ดอกเบี้ยปีละ 4.9%
บริษัท ช. การช่าง (CK) อยู่ระหว่างการดำเนินการออกและเสนอขายหุ้นกู้ ชนิดระบุชื่อผู้ถือ ประเภทไม่ด้อยสิทธิ ไม่มีหลักประกัน และมีผู้แทนผู้ถือหุ้นกู้ ครั้งที่ 1/2553 ครบกำหนดไถ่ถอนปี พ.ศ. 2557 อายุ 4 ปี จำนวนไม่เกิน 1,100 ล้านหน่วย มูลค่าไม่เกิน 1,100 ล้านบาท ราคาเสนอขายต่อหน่วย 1,000 บาท โดยหุ้นกู้มีอัตราดอกเบี้ยคงที่เท่ากับ 4.90% ต่อปี อันดับความน่าเชื่อถือ “BBB+” โดยบริษัท ทริสเรทติ้ง
บริษัทจะเสนอขายหุ้นกู้ในวงจำกัดแก่ผู้ลงทุนสถาบันและหรือผู้ลงทุนรายใหญ่ โดยเปิดให้จองซื้อวันที่ 2224 มี.ค. 2553
 
‘โกมล’ได้มาหลักทรัพย์แปลงสภาพ CEN
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการได้มาและจำหน่ายหลักทรัพย์ว่า นายโกมล จึงรุ่งเรืองกิจ ได้หลักทรัพย์แปลงสภาพของบริษัท แคปปิทอล เอ็นจิเนียริ่ง เน็ตเวิร์ค (CEN) เมื่อวันที่ 5 มี.ค. 2553 จำนวน 5.57% ของสิทธิออกเสียงทั้งหมดของกิจการ ทำให้ถือเพิ่มเป็น 18.59% ของสิทธิออกเสียงทั้งหมดของกิจการ 
ด้านนายพิชัย ปัญญาเสวนมิตร ขายหุ้นบริษัท วินโคสท์ อินดัสเทรียล พาร์ค (WIN) เมื่อวันที่ 11 มี.ค. 2553 จำนวน 4.91% ของสิทธิออกเสียงทั้งหมดของกิจการ ทำให้เหลือถือหุ้น 0.93% ของสิทธิออกเสียงทั้งหมดของกิจการ 
TF ปันผลครึ่งปีหลังหุ้นละ 14.75 บาท
คณะกรรมการบริษัท ไทยเพรซิเดนท์ฟูดส์ (TF) อนุมัติจ่ายเงินปันผลสำหรับปี 2552 ในอัตราหุ้นละ 30 บาท รวมเป็นเงิน 540 ล้านบาท คิดเป็นสัดส่วน 43.77% ของกำไรสุทธิของงบการเงินของบริษัท
ทั้งนี้ บริษัทได้จ่ายเป็นเงินปันผลระหว่างกาลสำหรับผลประกอบการครึ่งปีแรกไปแล้วหุ้นละ 14.75 บาท รวมเป็นเงิน 265.50 ล้านบาท คงเหลือเงินปันผลในครึ่งปีหลังอีกหุ้นละ 15.25 บาท รวมเป็นเงิน 274.50 ล้านบาท กำหนดจ่ายเงินปันผลวันที่ 25 พ.ค. 2553 กำหนดรายชื่อผู้ถือหุ้นที่มีสิทธิรับเงินปันผลวันที่ 7 พ.ค. 2553
แฟนซีวู๊ดปันผล 8 สตางค์
คณะกรรมการบริษัท แฟนซีวู๊ดอินดัสตรีส (FANCY) อนุมัติจ่ายเงินปันผลประจำปี 2552 ในอัตราหุ้นละ 0.08 บาท โดยกำหนดรายชื่อผู้ถือหุ้นเพื่อสิทธิในการรับเงินปันผลวันที่ 1 เม.ย. 2553 และปิดสมุดทะเบียนพักการโอนหุ้นในวันที่ 2 เม.ย. 2553 และกําหนดจ่ายเงินปันผลในวันที่ 7 พ.ค. 2553
นอกจากนี้อนุมัติการลดทุนจดทะเบียนและทุนชำระแล้วของบริษัท โดยวิธีลดมูลค่าที่ตราไว้ของหุ้นเพื่อคืนเงินทุนให้แก่ผู้ถือหุ้นของบริษัทฯ โดยลดทุนจดทะเบียนลง 141,000,000 บาทจากทุนจดทะเบียนเดิม เป็นทุนจดทะเบียนและชำระแล้ว จำนวน 329,000,000 บาท โดยแบ่งเป็น 470,000,000 หุ้น มูลค่าที่ตราไว้หุ้นละ 0.70 บาท เพื่อคืนเงินทุนให้กับผู้ถือหุ้นในอัตราหุ้นละ 0.30 บาท